ai4bharat/Pralekha huggingface dataset:
ٹیکسٹائلز کی وزارت
ٹیکنالوجیز کے مرکزی وزیر جناب پیوش گوئل نے منی پور میں اولمپک انعام یافتہ میرابائی کے آبائی گاؤں میں میگا ہینڈ لوم کلسٹر قائم کرنے کا اعلان کیا
جناب پیوش گوئل نے منی پور کی ہینڈ لوم برانڈ کی سفیر، میرابائی چانو کو 30 لاکھ روپے کا چیک حوالے کیا
بشن پورضلع میں موئی رانگ کے مقام پر ہینڈلوم اور ہینڈی کرافت کا ایک گاؤں قائم کرنے کا بھی اعلان کیا
نئی دہلی،21نومبر 2021:
کامرس اور صنعت، صارفین امور، خوراک اور عوامی نظام تقسیم اور ٹیکسٹائل کے مرکزی وزیر پیوش گوئل نے منی پور کے امپھال مشرقی ضلع میں اولمپک میں سلور انعام یافتہ سائیکوم میرا بائی چانو کے آبائی گاؤں میں ایک وسیع ہینڈ لوم کلسٹر کے قیام کا اعلان کیا۔ مرکزی وزیر، جو اس وقت منی پور کے اپنے دو روزہ پہلے دورے میں امپھال میں ہیں، نے بشن پور ضلع میں موئی رانگ کے ایک مقام پر ایک ہینڈ لوم اور ہینڈی کرافٹ گاؤں کے قیام کا بھی اعلان کیا جہاں آئی این اے نے ہندوستانی سرزمین پر پہلی مرتبہ ترنگا لہرایا تھا۔ انھوں نے کہا کہ یہ مجاہدین آزادی خاص طور پر آئی این اے کے سپاہیوں کو پرجوش خراج عقیدت پیدا کرے گا۔
وزیر موصوف نے ایک دستکاروں کی ایک موضوعاتی نمائش کے افتتاح کے بعد اپنے خطاب کے دوران یہ اعلان کیا۔ جس کا انعقاد مشترکہ طورپر منی پور سرکار کے ترقیاتی کمشنر  اور ٹیکسٹائل کی مرکزی وزارت کے ذریعے آج امپھال کے سٹی کنوینشن سینٹر میں کیا گیا تھا۔ یہ نمائش آزادی کا امرت مہوتسو کی تقریبات کے حصے کے طورپر منعقد کی گئی ہے۔
جناب گوئل نے کہا کہ ان کی وزارت نے اولمپک چاندی کا تمغہ جیتنے والی سائکوم میرابائی چانو کے آبائی گاؤں نونگ پوک کاکچنگ میں میگا ہینڈلوم کلسٹر قائم کرنے کا فیصلہ کیا ہے، جو ملک کے لیے ان کے تعاون کے ساتھ ساتھ ملک میں ہینڈ لوم اور دستکاری کی پیداوار میں منی پور کے تعاون کے لیے وقف ہے۔ انہوں نے کہا "ہندوستان کو میرا بائی چانو پر فخر ہے۔ اس نے قوم کا نام روشن کیا ہے۔ وہ نہ صرف شمال مشرقی خطے کے لیے بلکہ ہندوستان کے لیے بھی ایک نگینہ ہیں۔‘‘
میگا ہینڈلوم کلسٹر کے قیام کا اعلان کرتے ہوئے، جناب گوئل نے بتایا کہ ٹیکسٹائل کی وزارت نیشنل ہینڈلوم ڈیولپمنٹ پروگرام کے تحت 30 کروڑ روپے کی تخمینہ لاگت سے میگا کلسٹر قائم کر رہی ہے۔ انہوں نے وزیر اعظم نریندر مودی سے اس منصوبے کا سنگ بنیاد رکھنے کی خواہش کا بھی اظہار کیا۔
ٹیکسٹائل کی پیداوار میں ملک کی صلاحیت کے بارے میں بات کرتے ہوئے وزیر موصوف نے کہا کہ منی پور کی ٹیکسٹائل کی مصنوعات نہ صرف ملک بھر میں بلکہ پوری دنیا میں مشہور ہے۔ انہوں نے کہا’’اس کو ذہن میں رکھتے ہوئے، ان کی وزارت اس شعبے کی ترقی کے لیے سخت محنت کر رہی ہے تاکہ یہ ہندوستان کو ایک سپر پاور ملک بنانے میں اپنی حصہ رسدی کر سکے‘‘۔
جناب گوئل نے اس بات پر بھی زور دیا کہ ملک کو عالمی طاقت بنانے کے خواب کو پورا کرنے کے لیے تمام شعبوں کا مشترکہ منصوبہ ضروری ہے اور اس کو حاصل کرنے کے لیے ملک کو اپنے کارکنوں، کسانوں اور سماج کے دیگر طبقات پرمکمل بھروسہ ہے۔
قبل ازیں وزیر موصوف نے منی پور کے وزیر اعلیٰ این بیرن سنگھ اور دیگر وزراء کے ساتھ دستکاری کی موضوعاتی نمائش کا افتتاح کیا۔ انہوں نے مرکزی وزارت ٹیکسٹائل کی طرف سے منی پور کی ہینڈلوم برانڈ ایمبیسیڈر میرا بائی چانو کو 30 لاکھ روپے کا چیک بھی حوالے کیا۔ میرابائی کی ماں، سائکوم ٹومبی لیما نے اپنی بیٹی کی جانب سے چیک وصول کیا۔
جناب گوئل نے ریاست کے منتخب بنکروں میں ٹول کٹس، پہچان کارڈ، منی پور یارڈ کارڈ، لوم سرٹیفکیٹ اور بنکرمدرا لون بھی تقسیم کیا۔
انہوں نے امپھال کے کلیان آشرم میں بھگوان برسا منڈا کے یوم پیدائش کی تقریب کے موقع پر پہلے جن جاتیہ گورو دیوس میں بھی شرکت کی۔
وزارت دفاع
آئی این ایس ایراوت انڈونیشیاکے لیے کوڈ ریلیف کی سپلائی لے کر جکارتہ پہنچا
نئی دہلی۔ 24 جولائی ہندوستانی بحریہ کا جہاز ایراوت 24 جولائی 2021 کو ضروری کووڈ – 19 کے لیے راحت رسانی کا سامان لے کر انڈونیشیا کے جکارتہ بندرگاہ پہنچا۔ انڈونیشیا میں جاری وبا کے خلاف جنگ میں تعاون کرنے کے لیے 100 میٹرک ٹن مائع آکسیجن اور 300 کونسیٹریٹرپر مشتمل کرایوجینک کنٹینریہاں لے کر آیا ہے۔
آئی این ایس ایراوت ایک لینڈنگ شپ ٹینک  کی طرح ایک بحری جہاز ہے جوپانی اور خشکی دونوں میں اہم کردار ادا کرتا ہے اور ایک سے زیادہ ٹینکوں ، گاڑیاں اور دیگر فوجی ساز و سامان لے جانے کی صلاحیت رکھتا ہے۔ اسے انسانی امدادی کارروائیوں کے لئے بھی تعینات کیا گیا ہے اور بحر ہند کے مختلف خطوں میں امدادی سرگرمیوں کا ایک حصہ رہا ہے۔
ہندوستان اور انڈونیشیا کے مابین گہرے ثقافتی اور تجارتی تعلقات رہے ہیں۔ دونوں ممالک بحریہ کے شعبوں میں ایک محفوظ ہند بحر الکاہل کی سمت میں سمندری تحفظ کے لیے ایک ساتھ مل کر کام کر رہے ہیں۔دونوں ممالک کی بحریہ باقاعدگی سے باہمی فوجی مشقوں اور مربوط گشتوں کی شکل میں مشترکہ بحری مشقیں کرتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6959
(Visitor Counter : 188
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 186.72 کروڑ سے تجاوز کرگئی
12 سے 14 سال کی عمر کے گروپ کے لئے 2.47 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 11,860 ہے
گذشتہ 24 گھنٹوں میں 1,247 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.34 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 186.72 کروڑ  سے تجاوز کرگئی ہے۔یہ سنگ میل 2,27,79,246 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.47 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا اور اس کے تحت اب تک 1,85,860 لوگوں کو احتیاطی خوراکیں دی جاچکی ہیں۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10404423
|
|
دوسری خوراک
|
|
10009004
|
|
احتیاطی خوراک
|
|
4614590
|
|
صف اول کے کارکنان
|
|
پہلی خوراک
|
|
18414423
|
|
دوسری خوراک
|
|
17527063
|
|
احتیاطی خوراک
|
|
7174576
|
|
12 سے 14 سال کی عمر کا گروپ
|
|
پہلی خوراک
|
|
24706692
|
|
دوسری خوراک
|
|
469519
|
|
15 سے 18 برس کی عمر کے گروپ کے افراد
|
|
پہلی خوراک
|
|
57928041
|
|
دوسری خوراک
|
|
40600205
|
|
18سے44برس کی عمرکےگروپ کےافراد
|
|
پہلی خوراک
|
|
555304803
|
|
دوسری خوراک
|
|
473277032
|
|
احتیاطی خوراک
|
|
41778
|
|
45 سے 59 برس کی عمر کے گروپ کے افراد
|
|
پہلی خوراک
|
|
202857576
|
|
دوسری خوراک
|
|
186912781
|
|
احتیاطی خوراک
|
|
144082
|
|
60 سال سے زیادہ عمر کے افراد
|
|
پہلی خوراک
|
|
126818941
|
|
دوسری خوراک
|
|
116427786
|
|
احتیاطی خوراک
|
|
13582550
|
|
احتیاطی خوراک
|
|
2,55,57,576
|
|
کل تعداد
|
|
1,86,72,15,865
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 11,860 ہوگئی جو ملک کے مجموعی پازیٹو معاملات کا 0.03 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 928 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,25,11,701 ہے۔
گزشتہ 24 گھنٹوں کے دوران 1,247 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,01,909 ٹیسٹ انجام دیئے گئے۔ ہندوستان میں اس وقت تک مجموعی طور پر 83.25 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.34 فیصد ہے۔جبکہ مثبت معاملات کی یومیہ شرح اس وقت 0.31 فیصد درج کی گئی ہے۔
سماجی انصاف اور تفویض اختیارات کی وزارت
اُڈیشہ کے کٹک میں کل 100بستروں والی بازآباد کاری کی عمارت، سوامی وویکا نند کے مجسمے اور طبی پارک کا افتتاح
تعلیم اور ہنرمندی کے مرکزی وزیر جناب دھرمندر پردھان کی صدارت میں اور سماجی انصاف و تفویض اختیارات کے مرکزی وزیر ڈاکٹر وریندر کمار اور ممبرپارلیمنٹ جناب جے پی نڈا کی موجودگی میں اُڈیشہ کے کٹک میں 30ستمبر 2022کو سوامی وویکا نند کے مجسمے کی نقاب کشائی کی جائے گی۔ اس کے ساتھ ہی نوتعمیر شدہ 100بستروں والی باز آبادکاری کی ایک عمارت اور طبی پارک کا بھی افتتاح کیا جائے گا۔اس موقع پر معذوروں کے درمیان امداد اور معاون آلات بھی تقسیم کئے جائیں گے۔
یہ چار منزلہ عمارت 3284مربع میٹر میں تعمیر ہے۔ عمارت مکمل طور سے ایئر کنڈیشنڈ ہے، جس میں بیڈ لِفٹ اور ریمپ سہولتیں موجود ہیں۔ اس میں کل 100بستروںکی صلاحیت ہے۔ ان سہولتوں میں پانی کا ٹینک ، آگ لگنے پر معذور افراد کی گاڑیوں کے لئے پیری فیرل سڑک، آگ کی اطلاع دینے والا الارم اور آگ سے نمٹنے کے آلات،250کے وی اے سب-اسٹیشن اور 125 کے وی اے ڈی جی سیٹ وغیرہ شامل ہے۔
’’باز آبادکاری معاہدہ جاتی عمارت‘‘کے نام سے موجودہ اسپتال کی توسیع کی گئی ہے، جس سے یہاں پر بستر حاصل کرنے کے لئے جدوجہد کرنے والے معذوروں کو بڑی مدد ملے گی۔خرابی میں بہتری کے لئے سرجری کی تعداد کو قابل ذکر سطح تک بڑھایا جائے گا، تاکہ زیادہ سے زیادہ بیماروں کو یہاں اپنا علاج کرنے کا موقع حاصل ہوسکے۔ طبی خدمات اور اس کے معیار میں بہتری لائی جائے گی۔ایس وی این آئی آر ٹی اے آر معذوروں کے لئے مہیا کی جانے والی وسیع باز آبادکاری خدمات میں اہم ثابت ہوگا۔
مواصلات اور اطلاعاتی ٹیکنالوجی کی وزارت
وزیر اعظم جناب نریندر مودی نے انڈیا موبائل کانگریس 2022 میں سی-ڈاٹ کے ذریعے ڈیزائن اور تیار کردہ مکمل طور پر دیسی5جی این ایس اے کور کا آغاز کیا
صنعت اور اسٹارٹ اپس کے تعاون سے تیار کردہ سی-ڈاٹ کے کور اور ریڈیو ایکسیس نیٹ ورک  کا استعمال کرتے ہوئے اینڈ ٹو اینڈ دیسی5جی این ایس اے کال کا مظاہرہ کیا گیا
دیہی علاقوں اور پہاڑی علاقوں میں دور دراز کی طبی امداد سے متعلق 5جی کے استعمال کے کیس کا وزیر اعظم کے سامنے مظاہرہ کیا گیا
ملک میں تیار کردہ 5جی،’’گتی شکتی‘‘ اور ’’اسٹارٹ اپ انڈیا‘‘ کے جذبے سے تقویتیافتہ، ٹیلی کام میں آتم نربھرتا کو حاصل کرنے کے لیے مشترکہ کوششوں کا مظہر ہے
سی-ڈاٹ نے، انڈیا موبائل کانگریس  2022 میں، اپنی جدید ترین مقامی ٹیلی مواصلاتی ٹیکنالوجیوں اور اختراعی حل کا مظاہرہ کیا
وزیر اعظم جناب نریندر مودی نے آج نئی دہلی کے پرگتی میدان میں انڈیا موبائل کانگریس 2022 میں سی-ڈاٹ پویلین میں سی-ڈاٹ کے ذریعے مقامی طور پر ڈیزائن اور تیار کردہ 5جی نان اسٹینڈ لون  کور کا آغاز کیا۔ بی ایس این ایل چنڈی گڑھ میں نصب سی-ڈاٹ 5جی این ایس اے کور اور وی وی ڈی این، وائی سگ نیٹ ورک ٹیکنالوجیوں اور ریڈیسس انڈیا پرائیویٹ لمیٹڈ کے اشتراک سے تیار کردہ، 5جی ریڈیو ایکسیس نیٹ ورک  کا استعمال کرتے ہوئے اینڈ ٹو اینڈ 5جی کال کا مظاہرہ کیا گیا۔
پانچ جی کے استعمال کے مختلف کیسز،قومی تعلیمی اداروں اور مقامی اسٹارٹ اپس کے تعاون سے لاگو کیے گئے ہیں۔ ہریانہ کے بھورا کلاں گاؤں اور ہماچل پردیش کے مٹیانہ گاؤں میں، پرائمری ہیلتھ سنٹرز کو ویڈیو کال کرکے مکمل طور پر دیسی 5جی این ایس اے نظام اور ای-ہیلتھ سلوشنز کا استعمال کرتے ہوئے، شہریوں کو دور دراز سے طبی امداد فراہم کرنے کے ایک اختراعی استعمال کا مظاہرہ کیا گیا۔ اسٹارٹ اپس کییہ’’گتی شکتی‘‘ کے ہم آہنگ جذبے کا حقیقی مظہر ہے جو ’’آتم نر بھر بھارت‘‘ کی تخلیق کا باعث بنتا ہے۔
سینٹر فار ڈیولپمنٹ آف ٹیلی میٹکس ، حکومت ہند کی مواصلات کی وزارت کےٹیلی مواصلات کے محکمے کا ٹیلی مواصلاتی تحقیق وترقی کا مرکز، اکیڈمی، صنعت کے درمیان ہم آہنگی کے تعاون سے کارفرما ایک دیسی ٹیکنالوجی کے فریم ورک کو تیار کرنے کے تئیں پوری توجہ سے کام کر رہا ہے۔ یہ اسٹارٹ اپس اور ٹیلی مواصلاتی ایکو نظام کے دیگر متعلقہ شراکت داروں کو وسیع تر رسائی اور متنوع منظر ناموں میں تعیناتی کے لیے، عالمی سطح پر مسابقتی، کم لاگت والے اور مارکیٹ کے لیے تیار ٹیلی کام ٹیکنالوجی نظاموں کے ڈیزائن، ترقی اور پیداوار میں تیزی لانے کے لیے کام کر رہا ہے۔
سی – ڈاٹ نے، آئی ایم سی 2022 میں ، اپنے بوتھ میں اپنی متنوع ٹیلی مواصلاتی مصنوعات اور حل کا لائیو مظاہرہ کیا ہے جس میں آپٹیکل کمیونیکیشن، سویچنگ اور راؤٹنگ نظام، وائرلیس کمیونی کیشن – وائی فائی، 4 جی اور 5 جی، سائبر سکیورٹی، کوانٹم کمیونی کیشن، نیٹ ورک انتظامیہ اور آئی او ٹی / ایم 2 ایم، مصنوعی ذہانت / ایم ایل، اے آر / وی آر اور بگ ڈیٹا پر مبنی مختلف طرح کے ٹیلی کام سافٹ ویئر ایپلی کیشنز شامل ہیں۔
سی – ڈاٹ کے ایگزکیٹیو ڈائرکٹر اور چیئرمین ڈاکٹر راج کمار اپادھیایہ نے دیسی 5 جی این ایس اے کے آغاز کے لیے وزیر اعظم کا تہہ دل سے شکریہ ادا کیا جو نوجوان انجینئروں اور تحقیقی برادری کو’’ آتم نربھرتا‘‘ کے حصول کے لیے اختراعات کرنے کی ترغیب دے گا جو کہ ہندوستان کو دنیا کے سب سے بڑے ٹیکنالوجی مراکز میں ایک امتیازی مقام فراہم کرکے ایک نئے انقلاب کا آغاز کرے گا۔
سی – ڈاٹ نے نئی تحقیق، جدید جدت طرازی اور باہمی پیداواری تعاون سے تقویت یافتہ ایک مقامی ٹیلی مواصلاتی ماحولیاتی نظام کی تعمیر کے تئیں اپنے پختہ عزم کا اعادہ کیا۔
سائنس اور ٹیکنالوجی کی وزارت
چار برکس ممالک سے سائنسداں، کووڈ-19 وبا کی جنینی سلسلہ بندی اور ریاضیاتی ماڈلنگ کا کام انجام دیں گے
نئی دہلی،6 اگست 2021: چین، روس اور برازیل سے سائنسدانوں کے ساتھ شراکت میں ہندوستان کے سائنسداں کووڈ-19 کے ایس اے آر ایس-سی او وی- 2 کے جنینی سلسلہ بندی کا کام کریں گے اور وبائیات اور ریاضیاتی ماڈلنگ سے متعلق مطالعات کریں گے۔ اس سے جینیاتی میوٹیشن، مرکب نو کے ساتھ ساتھ وائرس کی ترسیل کا پتہ لگانے میں مدد ہوگی نیز اس کے پھیلنے کے مستقبل کے بارےمیں قیاسات بھی کئے جاسکیں گے۔
مجموعی جینیاتی سلسلہ بندی کی ضرورت جنینی میوٹیشن اور وائرس کے مرکب نو کی شناخت کے لیے پڑتی ہے جبکہ وبائیاتی مطالعات اس کی ترسیل تک رسائی میں مدد کرسکتے ہیں۔ ریاضیاتی ماڈلنگ اس کے مستقبل کے پھیلاؤ تک رسائی کے لیے چاہئے ہوتی ہے۔
اس بات کو ذہن میں رکھتے ہوئے ایک تحقیقی منصوبہ تشکیل دیا گیا ہے جسے متنوع پس منظر سے تعلق رکھنے والے سائنسدانوں اور انجینئروں کی مہارت سمیت تیار کیا گیاہے۔ جواہر لال نہرو تکنیکی یونیورسٹی حیدرآباد کے ماحولیات کے مرکز، سائنس اور ٹیکنالوجی کے ادارے کے پروفیسر ڈاکٹر سی ایچ سسی کلا، چین میں بیجنگ میں قائم چین کی سائنٹسٹ کی اکیڈمی کے مائیکرو بایولوجی کے ادارے میں پروفیسر سینئر انجینئر یوہوا جنگ، روس میں ٹیماکووا کے بنیادی اور ٹرانسلیشنر کے وفاقی تحقیقی مرکز میں سینئر تحقیق کار ، ایوان سووالیف، برازیل میں ریو ڈیجینی ریو میں فیوکروز میں اوسولڈو کروز انسٹی ٹیوٹ کی تنفسی وائرسز اور چیچک لیباریٹری کی ڈاکٹر مرلڈا مینڈولکا سکیورا پر مشتمل ایک کنسورشیم اس برکس- کثیر جہتی تحقیق وترقی پروجیکٹ کے مختلف سمتوں کی تحقیق کرے گا۔
ہندوستان اور برازیل کے محکمہ سائنس اور ٹیکنالوجی کے ذریعے حمایت شدہ اس تحقیق کے تحت فریقین ایس اے آر ایس-سی او وی-2 کی ترسیل تک رسائی کی کوشش کریں گے جو کہ گندے پانی پر مبنی وبائیات کی نگرانی کے لیے جرسوموں کے تجزیے کے ذریعے ماحولیاتی نمونوں سے کی جائے گی۔ چین اور روس کے سائنسداں مریضوں کے حیاتیاتی مادوں  کی شناخت کے لیے حقیقی وقتی پی سی آر ٹیسٹ کریں گے جن میں تنفساتی بیماریوں کی علامات ظاہر ہوں گی نیز وہ جینیاتی تفریق مسابقتی جینیات اور وبائی تجزیوں کی تحقیق بھی کریں گے۔
جینیاتی، وبائیات اور وبائیاتی اعداد وشمار، ہندوستان، چین ، روس اور برازیل سے حاصل کیا جائے گا جسے ایک جگہ مربوط کرکے ریاضیاتی ماڈیول تیار کئے جائیں گے جن کا مقصد میوٹیشن کے تجزیے، آبادیاتی جینینک، جینیاتی تعلق، تجزیاتی مرکب نو اور خطرات کا جائزہ لینے کے لیے استعمال کیا جائے گا تاکہ پھیلاؤ کے نیٹ ورک اور وائرس کے اثرات کا اثر لگایا جاسکے گا۔ مختلف گروپوں کے ذریعے تیار کردہ ڈیٹا بیس مختلف خطوں میں وائرس کی ترسیل اور اس کے احیا کا تقابلی تناظر بھی کرے گا اور متعلقہ اوائلی وارننگ نظام کی نگرانی کا سلسلہ بھی قائم کرے گا۔
یہ اجتماعی تحقیقی منصوبہ مائیکرو بایولوجی کے ادارے ، چین کے چینی اکیڈمی برائے سائنسز، روس کے بنیادی اور ٹرانسلیشنل ادویہ کے وفاقی تحقیقی مرکز اور برازیل کے اوسوالڈو کروز ادارے کے تنفسی وائرس اور چیچک کی لیباریٹری سے بین الاقوامی تعاون کی قوت پر غور کرتے ہوئے تیار کیا گیا ہے۔ یہ مطالعہ چار مختلف ممالک کے تجزیے اور ڈاٹا کو ساجھا کرنے کے لیے ایک عام پلیٹ فارم فراہم کرے گا اور وائرس کی پھیلاؤ کے ذرائع اور ترسیل کی صورتحال کو سمجھے گا۔
مزید معلومات کے لیے ڈاکٹر سی ایچ سسی کلا سے پر رابطہ کیا جاسکتا ہے۔
برکس ایس ٹی آئی فریم ورک پروگرام کے بارےمیں اور زیادہ معلومات  پر وزٹ کریں۔
وزیراعظم کا دفتر
وزیر اعظم نے امریکی کانگریس کی مشترکہ میٹنگ سے خطاب کرنے کی دعوت قبول کی
وزیر اعظم جناب نریندر مودی کو ایوان کے اسپیکر کیون میکارتھی کی جانب سے ریاستہائے متحدہ امریکہ کی کانگریس کی مشترکہ میٹنگ سے خطاب کرنے کی دعوت قبول کرلی ہے۔ وزیر اعظم نے ہندوستان اور امریکہ کے درمیان جامع عالمی اسٹریٹجک پارٹنرشپ پر فخر کا اظہار کیا جوکہ مشترکہ جمہوری اقدار، عوام سے عوام کے مضبوط روابط اور عالمی امن اور خوشحالی کے لیے غیر متزلزل عزم کی بنیاد پر قائم ہوئی ہے۔
ریاستہائے متحدہ امریکہ کے ایوان کے اسپیکر کیون میک کارتھی کے ایک ٹویٹ کا جواب دیتے ہوئے، وزیر اعظم نے ٹویٹ کیا؛
’’ کیون میکارتھی، مچ میک کونل، چارلس شمر اور حکیم جیفریز، پُر وقار دعوت کے لئے آپ کا شکریہ ۔ میں تہہ دل سے اس دعوت کو قبول کرتا ہوں اور کانگریس کی مشترکہ میٹنگ سے ایک بار پھر خطاب کرنے کا منتظر ہوں۔ ہمیں امریکہ کے ساتھ اپنی جامع عالمی اسٹریٹجک پارٹنرشپ پر فخر ہے، جو کہ مشترکہ جمہوری اقدار، عوام سے عوام کے مضبوط روابط اور عالمی امن اور خوشحالی کے لیے غیر متزلزل عزم کی بنیاد پر قائم ہوئی ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 5893
(
وزارت دفاع
ہندوستانی کوسٹ گارڈ نے تلانچونگ جزیرے سے سات ماہی گیروں کو بچایا
نئی دہلی، 01 جولائی: ہندوستانی کوسٹ گارڈ  نے یکم جولائی 2021 کو پورٹ بلیئر سے تقریبا 350 کلومیٹر جنوب میں ، تلانچونگ جزیرے کے قریب ماہی گیروں کی ایک کشتی 'RSN-TWO' جس پرجہاز کے سات عملہ سمیت دیگر ماہی گیر سوار تھے، کو بچایا ۔ میری ٹائم ریسکیو کوآرڈینیشن سینٹر  ، 30 جون 2021 کو پورٹ بلیئر کو 1130 بجے کے قریب انتباہ ملا۔ چونکہ انتباہ غیر رجسٹرڈ ڈسٹری الرٹ ٹرانسمیٹر  سے جاری کیا گیا تھا ، لہذا آئی سی جی نے فشریز حکام کے ساتھ معلومات شیئر کیں جس میں کہا گیا ہے کہ کشتی میں سات عملے کے ساتھ ، ماہی گیری کے لئے 28 جون 2021 کو پورٹ بلیئر روانہ ہوا تھا۔
فوری طور پر ایک مربوط سرچ اور ریسکیو آپریشن شروع کیا گیا اور کامورٹا سے آئی سی جی جہاز سی 422 کو علاقے میں تلاشی کا کام سونپا گیا۔ تلاشی کے عمل میں مزیدتیزی لانے کے لئے ، آئی سی جی جہاز وشواسٹ اور ڈورنیر طیارے تعینات کردیئے گئے تھے۔ مربوط سرچ آپریشن کے نتیجے میں فشینگ بوٹ کو بروقت تلاش کر لیا گیا۔ رابطہ قائم کرنے کے بعد کشتی میں سوار عملے نے گیئر باکس میں نقص کے سبب مشینری میں خرابی کی اطلاع دی۔
عملے کو بنیادی ضروریات اور ابتدائی طبی امداد آئی سی جی بورڈنگ ٹیم نے فراہم کی اور خراب موسم کی وجہ سے اس کشتی کو کامورٹا جانے کے لئے آئی سی جی جہاز وشواسٹ کی مدد لی گئی جس نے اسے اس کی منزل پرپہنچادیا۔ تمام عملے کے افراد کے محفوظ اور صحت مند ہونے کی اطلاع ہے۔ آئی سی جی کشتی کے مالک اور فشریز حکام کے ساتھ مستقل رابطے جاری رکھے ہوئے ہے۔
قانون اور انصاف کی وزارت
محکمۂ انصاف نے ‘‘ یہ میرا فرض ہے ’’ منانے کے لئے نئی دلّی عالمی کتاب میلے میں شرکت کی
آئین کی تمہید کو پڑھنے اور سند حاصل کرنے کے لئے ایک کِیوسک قائم کیا گیا ہے
نئی دہلی،06 جنوری / شہریوں کے فرائض کے بارے میں بیداری پھیلانے کے لئے سال بھر سے جاری سرگرمیوں کو جاری رکھتے ہوئے حکومتِ ہند کا محکمۂ انصاف 4 جنوری ، 2020 ء سے 12 جنوری ، 2020 ء تک پرگتی میدان ، نئی دلّی میں ‘ نئی دلّی عالمی کتاب میلہ - 2020 ’ میں شرکت کر رہا ہے ۔ مذکورہ مدت کے لئے اِس عالمی کتاب میلے میں ‘‘ آئین اور شہریوں کے فرائض ’’ کے بارےمیں ایک اسٹال  لگایا گیا ہے ، جس کا اہتمام نیشنل بُک ٹرسٹ نے کیا ہے ۔ اس اسٹال میں ڈجیٹل نمائش لگائی گئی ہے ، جس میں آئین ، آئین ساز اسمبلی سے متعلق حقائق اور آئین ساز اسمبلی کے بانی ارکان کی تقاریر سے اقتباسات شامل ہیں ۔
سبھی کے لئے اور خصوصی طور پر بچوں کے لئے آئین کی تمہید کو پڑھنے کی سند حاصل کرنے کے لئے ایک کِیوسک قائم کیا گیا ہے ۔
اسکولی بچوں کے لئے 7 اور 9 جنوری ، 2020 ء کو عالمی کتاب میلہ ، پرگتی میدان میں تھیم پویلین میں ‘‘ آئین اور شہریوں کے فرائض ’’ موضوع پر ایک کوئز مقابلے کا انعقاد کیا جائے گا ، جس میں انعامات بھی تقسیم کئے جائیں گے ۔
مین ہال کے باہر اور دوسرے نمایاں مقام پر ایک آئین کی تمہید اور بنیادی فرائض کی دیوار لگائی گئی ہے تاکہ بڑی تعداد میں لوگ آئین کی تمہید اور بنیادی فرائض کو پڑھ سکیں ۔ اپنے آئین کے بارے میں مزید معلومات حاصل کر سکیں اور ہندوستان کے آئین کی تمہید اور بنیادی فرائض کے لئے اپنی عہد بندی کا مظاہرہ کر سکیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 70
(Visitor Counter : 131
نوجوانوں کے امور اور کھیل کود کی وزارت
پہلے فٹ انڈیا کوئز کے ابتدائی راؤنڈ کے نتائج کا اعلان، ابتدائی کوئز راؤنڈ میں یو پی کے طلبا سر فہرست
اہم جھلکیاں:
- دہلی پبلک اسکول، گریٹر نوئیڈا کے دویانشو چمولی نے سرفہرست مقام حاصل کیا، دوسرا نمبر سنبیم اسکول، لہرتارا، وارانسی کے شاشوت مشرا کا تھا
- فٹ انڈیا کوئز کے ابتدائی راؤنڈ میں ملک بھر کے 659 سے زیادہ اضلاع کے 13,502 اسکولوں کے شرکاء نے حصہ لیا، جن میں سے 36 ریاستوں اور مرکز کے زیر انتظام علاقوں کے 361 اسکولوں کے طلبا کو اب ریاستی راؤنڈز کے لیے شارٹ لسٹ کیا گیا ہے
- کوئز میں 3.25 کروڑ کی انعامی رقم رکھی گئی ہے جو کوئز کے مختلف مراحل میں جیتنے والے اسکولوں اور طلبا کو دی جائے گی
پہلے فٹ انڈیا کوئز کے ابتدائی راؤنڈ کے نتائج کا آج اعلان کیا گیا، جو طلبا کے لیے ہندوستان کا سب سے بڑا کھیل اور فٹنس کوئز ہے۔ نوجوانوں کے امور اور کھیل کی وزارت کے زیر اہتمام ملک گیر مقابلے کے نتائج سے یہ بات سامنے آئی ہے کہ اتر پردیش کے دو طالب علموں نے ابتدائی راؤنڈ کے ٹاپ اسکورر بننے کے لیے دیگر تمام ریاستوں کے طلبہ کو پیچھے چھوڑ دیا ہے۔
جہاں دہلی پبلک اسکول، گریٹر نوئیڈا کے دویانشو چمولی نے سب سے اعلیٰ مقام حاصل کیا، وہیں سن بیم اسکول، لہرتارا، وارانسی کے شاشوت مشرا دوسرے نمبر پر تھے۔
لڑکیوں میں، اس جوڑی کے بعد بالڈون گرلز ہائی اسکول، بنگلورو کی آرکمیتا تھیں، جو ریاست کرناٹک کے لیے ٹاپ اسکورر بھی ہیں۔
فٹ انڈیا کوئز کے ابتدائی راؤنڈ میں ملک بھر کے 659 سے زیادہ اضلاع کے 13,502 اسکولوں کے شرکا نے حصہ لیا، جن میں سے 36 ریاستوں اور مرکز زیر انتظام علاقوں کے 361 اسکولوں کے طلبا کو اب ریاستی راؤنڈز کے لیے شارٹ لسٹ کیا گیا ہے۔ کوئز میں 3.25 کروڑ کی انعامی رقم ہے جو کوئز کے مختلف مراحل میں جیتنے والے اسکولوں اور طلبا کو دی جائے گی۔
کوئز کا ابتدائی راؤنڈ نیشنل ٹیسٹنگ ایجنسی کے ذریعہ منعقد کیا گیا تھا، وہی ادارہ جو IIT اور JEE کے داخلے کے امتحانات کا انعقاد کرتا ہے۔ ابتدائی راؤنڈ کے ٹاپ اسکورر ریاستی راؤنڈ میں جائیں گے اور اپنی متعلقہ ریاست کے چیمپیئن بننے کے لیے مقابلہ کریں گے۔
اس کے بعد 36 اسکولی ٹیمیں  اس سال کے آخر میں ہونے والے قومی راؤنڈ میں جائیں گی اور اسے اسٹار اسپورٹس پر ٹیلی کاسٹ اور متعدد سوشل میڈیا چینلز پر ویب کاسٹ کیا جائے گا۔
ہر سطح پر کوئز جیتنے والے نقد انعامات  اور ہندوستان کا پہلا فٹ انڈیا ریاست/قومی سطح کا کوئز چیمپئن کہلانے کا اعزاز حاصل کریں گے۔
کوئز کا بنیادی مقصد طلبا میں ہندوستان کی شاندار کھیلوں کی تاریخ کے بارے میں بیداری پیدا کرنا اور انھیں ہندوستان کے صدیوں پرانے مقامی کھیلوں اور ہمارے قومی اور علاقائی کھیلوں کے ہیروز کے بارے میں مزید آگاہ کرنا ہے۔
وزارت آیوش
آیورویدک ادویات کی برآمدمیں اضافہ
نئی دہلی،22 مارچ 2022/
وزارت نے آیوش  بین الاقوامی تعاون کے فروغ کے لئے ایک مرکزی شعبے کے اسکیم تیار کی ہے جس کے تحت وزارت آیوش آیوش مصنوعات اور خدمات کی برآمد کو فروغ دینے کے لئے آیوش مینوفیکچررس /آیوش سروس فراہم کرنے والوں کو ،آیوش نظام طب کے بین الاقوامی فروغ ترقی اور پہنچان فراہم کرنے، بین الاقوامی سطح پر اسٹیک ہولڈرز اور آیوش کی مارکیٹ کی ترقی کو فروغ دینے،بیرونی ممالک میں آیوش اکیڈمک ریسرچ کے قیام اور بین الاقوامی سطح پر آیوش نظام طب کے بارے میں بیداری اور دلچسپی کو فروغ دینے اور مضبوط کرنے کے لئے ورکشاپ/سپموزیم کے انعقاد کے ذریعہ ماہرین تعلیم اور تحقیق کو فروغ دے کر مدد فراہم کرتی ہے۔
آیوش کی وزارت نے آیورویدک ادویات کو برآمد کو فروغ دینے کے لئے درج ذیل اقدامات کئے ہیں:
- وزارت نے بیرون ممالک کے ساتھ روایتی ادویات او ر ہیومیوپیتھی کے شعبے میں تعاون کے لئے 25 ممالک کے ساتھ کنٹری ٹو کنٹری ایم او یوس پر دستخط کئے ہیں۔
- بین الاقوامی اداروں کے ساتھ 32 مفاہمت ناموں پر دستخط کئے گئےہیں تاکہ تعاون پر مبنی تحقیق /تعلیمی تعاون شروع کیا جاسکے۔
- بیرون ممالک میں آیوش اکیڈمک چیئرس کے قیام کے لئے بین الاقوامی اداروں کے ساتھ 14 مفاہمت ناموں پر دستخط کئے گئے ہیں۔
- آیوش کی وزارت نے 34 بیرون ممالک میں 38 آیوش انفارمیشن سیل کے لئے تعاون فراہم کیا ہے۔
- آیوش ایکسپورٹ پرموشنل کو کمپنی ایکٹ 2013 کے سیکشن 8کے تحت 4 جنوری 2022 کو آیوش کی وزارت کے تحت کارپوریٹ امور کی وزارت کے تعاون سے بیرون ملک آیوش مصنوعات کی رجسٹریشن کی راہ میں حائل رکاوٹوں سے نمٹنے کے لئے اور بیرون ملک بازار مطالعوں اور تحقیقی سرگرمیوں کے آغاز کے لئے رجسٹرڈ کیا گیا ہے۔
- آیوش کی وزارت آیوش فیلو شپ اسکیم کے تحت غیر ملکی شہریوں کو اسکالر شپ فراہم کرتی ہے۔
- لندن اسکول آف ہائیجن اینڈ ٹروپکل میڈیسن  برطانیہ اور فرنکفرٹر انویوشن بائیوٹکنالوجیز جی این بی ایچ  فرنکفرٹ جرمنی کے ساتھ آیورودید کے ذریعہ کووڈ 19 کے خاتمے پر کلینکل ریسرچ اسٹیڈیز کے لئے مفاہمت ناموں پر دستخط کئے گئے ہیں۔
دواؤں کے پودے ، آیورویدک ادویات کے لئے اہم وسائل کی بنیاد ہیں اور آیورویدک ادویات کے لئے دواؤں کے پودوں کی دستیابی کو بڑھانے کے لئے ، نیشنل میڈیشنل پلانٹس بورڈ  وزارت آیوش اپنی مرکزی شعبے کی اسکیم برائے تحفظ ، ترقی اور دواؤں کے پودوں کے پائیدار انتظام کے تحت ملک میں دواؤں کے پودوں کے وسائل میں اضافے کے لئے ریاستی جنگلات کے محکموں کو مدد فراہم کرتی ہے۔ پروجیکٹ پر مبنی مالی امداد سرکاری اور غیر سرکاری تنظیموں کو دواؤں کے پودوں کو کوالٹی پلانٹنگ میٹریل  کو تیار کرنے کے لئے بھی فراہم کی جاتی ہے اور اس طرح آیورودیک ادویات کے لئے ادوایاتی پودوں کے خام مال کی پائیدار دستیابی کو یقینی بنایا جاتا ہے۔
این ایم پی بی نے ’’ای-چرک ‘‘ پورٹل تیار کیا ہے جو جمع کرنے والوں ، کسانوں، دواؤں کے پودوں کے تاجروں اور اے ایس یو اینڈ ایچ ادویات بنانے والوں کے لئے ایک مجازی بازار ہے۔ یہ دواؤں کے پودوں کی تجارت کو فروغ ، ادوایاتی پودوں کے خام مال کی خریداری اور دواؤں کے شعبے سے وابستہ مختلف اسٹیک ہولڈرز کے درمیان تبادلہ کے لئے ایک پلیٹ فارم مہیا کرکے سہولت فراہم کرتا ہے۔
یہ اطلاع آیوش کی وزیر جناب سربانند سونوال نے آج راجیہ سبھامیں ایک سوال کے تحریری جواب میں دی۔